stanford-oval/wikipedia huggingface dataset:
Bobby Sands
Jälkimaine

Ranskassa useat kaupungit nimesivät Sandsin kuoleman jälkeen katuja hänen mukaansa. Iranin hallitus puolestaan vaihtoi Winston Churchillin mukaan nimetyn Britannian suurlähetystön ohitse kulkevan bulevardin nimen Bobby Sandsin kaduksi. Useat artistit ovat tehneet Sandsistä kertovia kappaleita tai omistaneet niitä hänelle, tunnetuimpina muun muassa Grateful Dead sekä Rage Against the Machine. Vuonna 2008 sai ensi-iltansa brittiläisen ohjaajan Steve McQueenin elokuva Hunger, joka kertoo Sandsin nälkälakosta. Aiheesta on tehty myös kaksi muuta elokuvaa.
Sandsin sekä kahden muun aktivistin hautakivi.
Britannian Grand Prix 1954

|  Britannian Grand Prix 1954  |
| --- | --- |
 5. osakilpailu 9 osakilpailusta kaudella 1954. 

Päivämäärä:  17. heinäkuuta 1954
Sijainti:  Silverstone Circuit, Northamptonshire, Englanti
Ratatyyppi:  Moottorirata
Radan pituus:  4,710 km
Kilpailun pituus:  90 kierrosta, 423,945 km
Paalupaikka
Kuljettaja:   Juan Manuel Fangio   (Mercedes)
Paaluaika:  1.45,0
Palkintokoroke
Voittaja:   José Froilán González   (Ferrari)
Toinen:   Mike Hawthorn   (Ferrari)
Kolmas:   Onofre Marimón   (Maserati)
Nopein kierros
Kuljettaja:   Alberto Ascari  Jean Behra  Juan Manuel Fangio  José Froilán González  Mike Hawthorn  Onofre Marimón  Stirling Moss 
Kierrosaika:  1.50,0
Britannian Grand Prix 1954 oli Formula 1 -sarjan osakilpailu, joka ajettiin 17. heinäkuuta 1954 Silverstonen radalla. Kilpailun voitti José Froilán González, jolle voitto oli kauden ensimmäinen ja uran viimeinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 9 |  José Froilán González | Ferrari | 90 | 2.56.14 | 2 | 8.14 |
| 2 | 11 |  Mike Hawthorn | Ferrari | 90 | + 70.0 | 3 | 6.14 |
| 3 | 23 |  Onofre Marimón | Maserati | 89 | + 1 krs. | 28 | 4.14 |
| 4 | 1 |  Juan Manuel Fangio | Mercedes | 89 | + 1 krs. | 1 | 3.14 |
| 5 | 10 |  Maurice Trintignant | Ferrari | 87 | + 3 krs. | 8 | 2 |
| 6 | 4 |  Roberto Mieres | Maserati | 87 | + 3 krs. | 32 |   |
| 7 | 2 |  Karl Kling | Mercedes | 87 | + 3 krs. | 6 |   |
| 8 | 8 |  Ken Wharton | Maserati | 86 | + 4 krs. | 9 |   |
| 9 | 19 |  André Pilette | Gordini | 86 | + 4 krs. | 12 |   |
| 10 | 29 |  Bob Gerard | Cooper-Bristol | 85 | + 5 krs. | 18 |   |
| 11 | 25 |  Don Beauman | Connaught-Francis | 84 | + 6 krs. | 17 |   |
| 12 | 3 |  Harry Schell | Maserati | 83 | + 7 krs. | 16 |   |
| 13 | 23 |  Leslie Marr | Connaught-Francis | 82 | + 8 krs. | 22 |   |
| 14 | 26 |  Leslie Thorne | Connaught-Francis | 78 | + 12 krs. | 23 |   |
| 15 | 28 |  Horace Gould | Cooper-Bristol | 44 | + 46 krs. | 20 |   |
| Kesk. | 7 |  Stirling Moss | Maserati | 80 | Akseli | 4 | 0.14 |
| Kesk. | 22 |  Bill Whitehouse | Connaught-Francis | 63 | Polttoaineen syöttö | 19 |   |
| Kesk. | 17 |  Jean Behra | Gordini | 54 | Ripustukset | 5 | 0.14 |
| Kesk. | 5 |  Roy Salvadori | Maserati | 53 | Voimansiirto | 7 |   |
| Kesk. | 6 |  Prinssi Bira | Maserati | 44 | Onnettomuus | 10 |   |
| Jaettu | 6 |  Ron Flockhart | Maserati |   |   |   |   |
| Kesk. | 32 |  Luigi Villoresi | Maserati | 40 | Moottori | 27 |   |
| Jaettu | 32 |  Alberto Ascari | Maserati |   |   |   |   |
| Kesk. | 24 |  John Riseley-Prichard | Connaught-Francis | 40 | Onnettomuus | 21 |   |
| Kesk. | 12 |  Reg Parnell | Ferrari | 25 | Moottori | 14 |   |
| Kesk. | 31 |  Alberto Ascari | Maserati | 21 | Moottori | 30 | 0.14 |
| Kesk. | 18 |  Clemar Bucci | Gordini | 18 | Onnettomuus | 13 |   |
| Kesk. | 20 |  Peter Collins | Vanwall | 16 | Moottori | 11 |   |
| Kesk. | 14 |  Robert Manzon | Ferrari | 16 | Moottori | 15 |   |
| Kesk. | 21 |  Peter Whitehead | Cooper-Alta | 4 | Öljyvuoto | 24 |   |
| Kesk. | 30 |  Eric Brandon | Cooper-Bristol | 2 | Moottori | 25 |   |
| Kesk. | 15 |  Louis Rosier | Ferrari | 2 | Moottori | 31 |   |
| DNS | 27 |  Alan Brown | Cooper-Bristol |   | Ei startannut | 26 |   |
| DNS | 30 |  Rodney Nuckey | Cooper-Bristol |   | Ei startannut | 29 |   |
Muuta

Paalupaikka: Juan Manuel Fangio – 1.45
Nopein kierros: Alberto Ascari, Jean Behra, Juan Manuel Fangio, Jose Froilan Gonzalez, Mike Hawthorn, Onofre Marimon ja Stirling Moss – 1.50. Jokainen sai 1/7 pistettä.
Jean Behran ja Onorfe Marimon ainoa nopein kierros
Busseaut

| Busseaut |
| --- | --- |
 Kunnantalo, kirkko ja suihkulähde
 vaakuna
 Busseaut
 Koordinaatit: 47°44′16″N, 4°38′51″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  10,6 km²
Korkeus:  300 m
Väkiluku (2018):  48 
 – Väestötiheys:  4 as./km²
Kunnan numero:  21117
Infobox OKVirheellinen NIMI-arvo: 
Busseaut on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Brévonjoen varrella, noin 33 kilometriä Montbardin kaupungista koilliseen.
Kunnan keskustassa on 1800-luvulta peräisin oleva uusgoottilainen Sainte-Thérèsen kirkko.
Aiheesta muualla

Kuvia tai muita tiedostoja aiheesta Busseaut Wikimedia Commonsissa
Brasilianopuntia

| Brasilianopuntia |
| --- | --- |
 Brasilianopuntian oksissa on liereä tyviosa ja kärjessä litteitä varsimuodostumia, laakavarsia eli kladodioita.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Alkiolliset kasvit Embryophyta
Luokka::  Siemenkasvit Spermatophyta
Alaluokka::  Koppisiemeniset Magnoliidae
Lahko::  Caryophyllales
Heimo::  Kaktuskasvit Cactaceae
Alaheimo::  Opuntioideae
Suku::  Brasilianopuntiat Brasiliopuntia  (K.Schum.) A.Berger
Laji::  brasiliensis
Kaksiosainen nimi
 Brasiliopuntia brasiliensis  (Willd.) A.Berger (1926) 
Katso myös
   Brasilianopuntia Wikispeciesissä   Brasilianopuntia Commonsissa 
Infobox OKNimi-testi OKIUCN-testi OK: 
Brasilianopuntia (Brasiliopuntia brasiliensis) on laajalti Etelä-Amerikkaan levinnyt kaktuskasvi, joka on sukunsa ainoa laji. Aiemmin se on sisällytetty opuntiohin (Opuntia).
Ulkonäkö ja koko

Brasilianopuntia on kasvutavaltaan puumainen ja tulee jopa yli 20 metriä korkeaksi. Luonteenomaista sille on kahdenlaiset versot ja kukkien rihmamaiset joutoheteet. Oksat päättyvät lehtiä muistuttaviin niveliin (kladodioihin). Varsinaiset lehdet ovat pieniä, möyheitä ja pian karisevia. Piikkiryhmissä eli areoleissa on enintään kolme punertavaa piikkiä - ne voivat puuttua kokonaankin - valkoisia karvoja ja myöhemmin ruskeita väkäsekkäitä karvoja (glokidioita). Keltaiset ja päiväsaikaan avoinna olevat kukat kehittyvät versojen kärkinivelten pään tuntumaan tai vanhojen kukkien tyveen. Mehevä hedelmä on pallomainen, päärynämäinen tai pitkänomainen, mehevä ja väriltään vaihteleva. Sen pinnalla on areoleja, joissa on tummanruskeita glokidioita. Hedelmässä on 1–5 isokokoista ja kiekkomaista siementä.
Levinneisyys

Brasilianopuntia on levinnyt laajalle alueelle Etelä-Amerikassa ja kasvaa Brasiliassa, Paraguayssa, Itä-Boliviassa, Perussa ja Pohjois-Argentiinassa. Ihmisen viemänä se on levinnyt monille muillekin alueille viljelykarkulaisena (muun muassa Floridassa).
Käyttö

Brasilianopuntiaa viljellään koristekasvina.
Aiheesta muualla

Kassu – Kasvien suomenkieliset nimet: Brasilianopuntia (Brasiliopuntia brasiliensis)
ITIS: Brasiliopuntia brasiliensis (englanniksi)
United States Department of Agriculture (USDA): Brasiliopuntia brasiliensis (englanniksi)
Brasilianopuntian kukka.
Biobío (joki)

| Biobío |
| --- | --- |
 Biobío virtaa Concepcionin läpi ennen kuin joki laskee Tyyneenmereen.
Laskupaikka:  Tyynimeri
Maat:  Chile
Pituus:  380 km
Alkulähteen korkeus:  1 160 m
Valuma-alue:  24 264 km²
Joen topografinen kartta
Biobíojoen kulkua Alto Biobíon kunnassa.
Biobío on Chilen toiseksi pisin joki. Joki saa alkunsa Andien vuoristossa sijaitsevista Icalma ja Galletué järvistä. Joki on noin 380 km pitkä, ja siitä on purjehduskelpoista noin 30 km. Se virtaa kaakosta Andeilta luoteeseen Biobíon alueen läpi, ja laskee Tyyneenmereen Concepciónin kaupungin kohdalla. Sen vaikutuspiirissä on yli miljoona ihmistä. Sillä on suuri merkitys kalastuksen kannalta, mutta tärkeää on etenkin makean veden saanti. Jokeen on suunnitteilla ja osin jo rakennettu kuusi vesivoimalapatoa. Voimaloiden tuloa on kuitenkin kritisoitu siitä, että ne tuhoavat metsäluontoa ja vaikeuttavat alueen pehuencheintiaanien perinteistä elämää.
Betolar

| Betolar Oyj |
| --- | --- |
Tunnuslause:  Disrupting The World of Concrete
Yritysmuoto:  julkinen osakeyhtiö
Osake:  OMXH: BETOLAR
Perustettu:  2016
Perustaja:  Juha Leppänen
Toimitusjohtaja:  Riku Kytömäki
Kotipaikka:  Kannonkoski
Tuotteet:  Geoprime-ratkaisun reseptiikka ja kemikaalit
Kotisivu:  https://www.betolar.com/
Infobox OKVirheellinen NIMI-arvo: 
Betolar Oyj on vuonna 2016 perustettu suomalainen pörssilistattu materiaaliteknologiayritys, joka tarjoaa kehittämäänsä Geoprime-ratkaisua betonituotannon muuttamiseksi kestäväksi ja vähähiiliseksi. Se pyrkii vastaamaan rakennusteollisuuden kolmeen keskeisen haasteeseen: sementin hiilidioksidipäästöt, teollisuuden hyödyntämättömät sivuvirrat ja neitseellisten raaka-aineiden rajallisuus. Ratkaisulla muunnetaan teollisuuden sivuvirtoja sementin korvikkeeksi.
Betolarin missiona on auttaa betoniteollisuutta vähentämään CO2-päästöjä ja neitseellisten luonnonvarojen käyttöä. Sementtiteollisuus tuottaa noin seitsemän prosenttia globaaleista CO2-päästöistä. Betolarin Geoprime-ratkaisulla raaka-aineen CO2-päästöjä voidaan vähentää jopa 80 prosenttia nykyisestä . Lisäksi Betolarin ratkaisun avulla kaivosteollisuuden sivuvirtoja saadaan muutetuksi jätteestä hyödynnettäviksi raaka-aineiksi.
Betolar on listattu Nasdaq First North Growth Market Finland -markkinapaikalle ja yrityksen kotipaikka on Kannonkoskella.
Strategia ja markkinatilanne

Betolarin liiketoiminta perustuu korvaavien ratkaisujen tuomiseen nykyisin sementtipohjaisiin betonituotteisiin. Liiketaloudellinen logiikka perustuu siihen, että sementitöntä sideainetta voidaan käyttää suoraan tai pienillä muutoksilla olemassa olevassa betoninvalmistusprosessissa, eikä siirtyminen sementittömään betonituotantoon edellytä asiakkailta mittavia investointeja.
Kansalliset ilmastositoumukset ja kestävän rahoituksen mallit kasvattavat vihreiden rakentamisteknologioiden kysyntää voimakkaasti Betolarin kohdemarkkinoilla. Vihreän rakentamisen markkinan arvo on lyhyessä ajassa noussut merkittäväksi, eikä kasvun arvioida hidastuvan.
Euroopassa Betolarin kilpailu muodostuu tällä hetkellä erityisesti seossementtejä tarjoavista yrityksistä. Seossementeissä osa sementtiklinkkeristä on korvattu pääosin jauhetulla masuunikuonalla (GGBFS), joka on yksi terästeollisuuden sivuvirroista.
Seossementin haasteena kuitenkin on, että sementtiklinkkeriä voidaan korvata masuunikuonalla vain tiettyyn pisteeseen asti. Kasvava kuonapitoisuus vaikuttaa heikentävästi betonin käyttöominaisuuksiin, kuten betonin sitoutumis- ja lujuudenkehitysnopeuteen, mikä rajoittaa seossementtien sovellettavuutta. Tämä luo tarpeen Betolarin ratkaisuille, jotka mahdollistavat sivuvirtojen tehokkaan hyödyntämisen sementtibetonia vastaavin ominaisuuksin.
Aasiassa merkittävimmät kilpailijat ovat perinteiset sementtivalmistajat. Aasiassa sivuvirtojen saatavuus ajaa markkinaa, ja tuotestandardit yleisesti keskittyvät ominaisuuksiin eikä raaka-aineisiin, jotka luovat suotuisat mahdollisuudet sementittömille sideaineille. Lisäksi länsivaltioiden kehitysrahoitus suuntautuu ensi sijassa vihreisiin hankkeisiin, minkä voi arvioida vaikuttavan myönteisesti Betolarin markkinakysyntään.
Betolarin strategia perustuu viiteen keskeiseen teemaan, jotka suuntaavat yhtiötä
Fokusoitumaan vaihtoehtoisten sivuvirtojen tunnistamiseen, kehittämiseen ja erityisesti hinnaltaan edullisten jätevirtojen tuotteistamiseen;
Hakemaan vahvempaa asemaa arvoketjussa sivuvirtojen suhteen esimerkiksi yhteistyösopimusten tai investointien kautta;
Kiihdyttämään Geoprime-ratkaisukehitystä suurivolyymisiin ja skaalautuviin asiakassegmentteihin rakentamisen elementeissä ja kaivosteollisuudessa;
Keskittämään myyntiä ja markkinointia maantieteellisille avainmarkkinoille perustuen vihreän siirtymän kysyntään, sivuvirtojen saatavuuteen ja Betolarin kykyyn tuottaa taloudellista lisäarvoa tuotteistettujen sovellusten kautta;
Jatkamaan liiketoimintamallin ympärille rakennettavan dataan perustuvan liiketoimintaekosysteemin kehitystä, jossa Betolarin tekoälyalustan rooli on keskeinen.
Teknologia > Geoprime-teknologia

Tekoälyä hyödyntävä innovaatio voi vähentää sementin käytöstä aiheutuvia hiilidioksidipäästöjä 80 prosenttiin asti optimoimalla olemassa olevia valmistusprosesseja, tukemalla ratkaisukehitystä kehittyneellä analytiikalla ja luomalla globaaleita markkinoita sivuvirroille.
Geoprime-ratkaisun toimivuus on käytännössä todistettu valmisvaletuissa betonituoteryhmissä, kuten pihakivissä ja viemäriputkissa sekä erilaisissa valaisinten ja latausasemien jalustoissa.  Euroopassa tanskalainen IBF (Arkistoitu – Internet Archive) ja belgialainen Tubobel on aloittanut sementittömien viemäriputkien tuotannon. Myös intialainen Sneh Precast (Arkistoitu – Internet Archive) on käynnistänyt infra- ja ympäristörakentamisen betonituotteiden, kuten putkien ja päällysteiden, tuotannon Geoprime-ratkaisulla.
Kannonkoskelle, Betolarin kotipaikkakunnalle valmistuu kesällä 2023 uusi innovaatiokeskus, jossa tutkitaan uusia sivuvirtoja hyödynnettäviksi betoniteollisuudessa.  Materiaalitutkimuksen piirissä on noin 200 erilaista sivuvirtaa, mutta tutkimuksen painopiste kohdistuu tällä hetkellä lentotuhkaan (luokka F), kuonaan (GGBFS tai SSM), saveen, luonnollisiin pozzolaaneihin, piidioksidiin ja riisin kuoriin.
Digitalisaation ja tekoälyn hyödyntäminen

Betolar on toiminnan alusta alkaen kehittänyt datapankista ja digitalisaatiosta keskeistä vahvuustekijää. Osana omassa laboratoriossa tehtävää sivuvirtojen tutkimus- ja analyysityötä Betolar kerää myös ulkoisista lähteistä dataa sivuvirtojen ominaisuuksista. Dataa kerätään materiaalitutkimukseen ja reseptien kehittämiseksi myös asiakkaiden tuotantoprosesseista.
Digitaalisia sovelluksia ja tekoälyn hyödyntämistä Betolar tutkii ja kehittää ulkopuolisten yhteistyökumppanien kanssa. Kertyvää laaja-alaista tekoälyavusteista ymmärrystä hyödynnetään materiaalitutkimuksessa. Betolarin kehitystyöllä tavoitellaan data- ja palvelualustaa asiakasyritysten sekä koko arvoketjun käyttöön. Alustan avulla sivuvirran tuottaja ja käyttäjä löytävät toisensa sekä saavat sivuvirralle ja käyttökohteelle sopivan reseptiikan Betolarilta.
Tunnustuksia

2021 – Kannonkosken Yrittäjät ry: Juha Leppänen – Vuoden yrittäjä
2021 – Sitra: Kiertotalouden kiinnostavimmat 2.1
2022 – Pörssisäätiön Pörssigaala: Kiertotalouden edelläkävijä  (Arkistoitu – Internet Archive)
Bulgariantörö

| Bulgariantörö> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Töröt Gobionidae
Suku::  Gobio
Laji::  bulgaricus
Kaksiosainen nimi
 Gobio bulgaricus  (Drensky, 1926) 
Katso myös
   Bulgariantörö Wikispeciesissä   Bulgariantörö Commonsissa 
Infobox OKVirheellinen NIMI-arvoIUCN-testi OK: 
Bulgariantörö (Gobio bulgaricus) on karppikalojen lahkoon kuuluva pienikokoinen makean veden kalalaji. Se kuvattiin alun perin Bulgarian Maritsajoesta.
Ulkonäkö ja koko

Bulgariantörön kylkiviivan tuntumassa on noin 8 mustaa laikkua. Selkä- ja rintaevät ja pyrstö ovat tummien laikkujen kuvioittamat. Laji on suurimmillaan 10 senttimetrin mittainen.
Levinneisyys ja elinympäristö

Bulgariantöröä tavataan Euroopan-puoleisessa Turkissa sekä Bulgariassa, Kreikassa ja Pohjois-Makedoniassa.  Sen uhanalaisuusluokitus on elinvoimainen.
In Aménasin panttivankikriisi

In Aménasin alueen kartta.
In Aménasin panttivankikriisi oli terroristinen hyökkäys In Aménasin syrjäisen öljyntuotantolaitoksen alueelle Algerian aavikolla tammikuussa 2013. Algerian kansallisen kaasuyhtiön, Statoilin ja BP:n omistama kenttä vastasi 10 %:sta Algerian maakaasun tuotannosta. Hyökkäyksen toteutti noin 30 militanttia islamistia, jotka hyökkäsivät ensin kahteen työntekijöitä kuljettaneeseen bussiin ja sitten työntekijöiden asuintiloihin 16. tammikuuta.
Osa työntekijöistä kaapattiin. Monet algerialaiset kuitenkin onnistuivat auttamaan ulkomaalaistyöntekijöitä piilottelemaan kaappauksen ajan. Osa uhreista onnistui pakenemaan turvaan ja hyökkäyksen päätyttyä muutama jäi kateisiin. 17. tammikuuta Algerian armeija sai tietoonsa, että militanttien tarkoituksena oli kaasukentän räjäyttäminen. Samana päivänä kaappaajat yrittivät siirtää panttivankeja asuintiloista kenttäalueelle, ja armeija kohdisti ensimmäisen iskunsa heidän käyttämiinsä kulkuneuvoihin. Kun helikoptereista tulitettiin vihollista, kaappauksen uhreja käytettiin ihmiskilpinä. Kaappaajat myös surmasivat panttivankeja ampumalla.
Illalla 17. tammikuuta päätettyään iskunsa hallituksen joukot vapauttivat asuintiloissa piilotelleet työntekijät. Työntekijöitä oli vielä tämän jälkeen panttivankeina, ja viimeiset iskunsa armeija teki 18. ja 19. tammikuuta. Kriisin aikana surmansa sai 38 kaappauksen uhria ja 29 militanttia. 700 algerialaista ja 100 ulkomaalaista selviytyi. Kansallisuuksista suurin kuolonuhrien määrä oli Japanilla (kymmenen). Lisäksi kuolleiden tai kadonneiden joukossa oli yksi algerialainen sekä ulkomaalaisia Yhdysvalloista, Isosta-Britanniasta, Ranskasta, Norjasta, Malesiasta, Filippiineiltä ja Romaniasta. Myös iskun toteuttamiseen osallistuneet edustivat lukuisia kansallisuuksia – Algeria, Tunisia, Kanada, Egypti, Niger, Mauritania ja Mali. Kolme hyökkääjää saatiin elävinä kiinni.
Tapahtumat liittyivät osaltaan Malin sisäisiin levottomuuksiin ja hyökkäyksen motiivina vaikuttivat länsimaiden tukemat iskut Pohjois-Malin kapinallisia vastaan. Algeriaa kritisoitiin vapautusoperaation toimeenpanosta, sillä sen toiminta oli suoraviivaista eikä ulkomaalaisten panttivankien maiden johtoa informoitu.
Hyökkäyksen tehneet terroristit edustivat Mokhtar Belmokhtarin perustamaa jihadistiryhmää. Belmokhtarin aiempaan toimintaan kuului taisteleminen neuvostojoukkoja vastaan Afganistanissa 1980-luvun lopussa ja johtohahmona toimiminen Islamilaisen Maghrebin Al-Qaidassa (AQIM). Belmokhtar lähti AQIM-järjestöstä sisäisten riitojen johdosta 2012.
Brive-la-Gaillarde

| Brive-la-Gaillarde |
| --- | --- |
 Avenue Jean Jaurès Brivessä.
Valtio:  Ranska
Alue:  Limousin
Departementti:  Corrèze
Arrondissementti:  Brive-la-Gaillarde
Hallinto:  
 – Pormestari:  Philippe Nauche
Pinta-ala:  
 – Kokonaispinta-ala:  48,59 km²
Väkiluku (2012):  47 411
 – Väestötiheys:  976 as./km²
Postinumero:  19100
 
 www.brive.net 
Infobox OKVirheellinen NIMI-arvo: 
Brive-la-Gaillarde [bʁiv la ɡajaʁd], usein pelkkä Brive, on Ranskan kunta Limousinin hallintoalueen Corrèzen departementissa ja sen suurin kaupunki, asukasluvultaan noin 47 500. Departementin prefektuuri sijaitsee kuitenkin Tullessa. Brive on Limousinin alueen toiseksi väkirikkain kaupunki Limogesin jälkeen.
Ranskan keskiylängön länsireunalla sijaitseva Brive alkoi kasvaa 400-luvulla Saint-Martin-l'Espagnol -kirkon ympärille. 1100-luvulla kaupungin ympärille rakennettiin muuri ja satavuotisen sodan aikana 1300–1400-luvulla toinenkin, mutta muurit ovat saaneet tehdä tilaa kehäbulevardeille. Keskiajalta periytyvä vanha kaupunki on nyt tärkeä kauppakeskus monine liikkeineen ja kahviloineen. Siellä sijaitsevat myös kaupungintalo, poliisiasema ja Labenche-museo.
Toisessa maailmansodassa Brive-la-Gaillarde oli Ranskan vastarintaliikkeen alueellinen keskuspaikka.
Kaupunki tunnetaan Ranskassa Georges Brassensin suositusta laulusta ”Au marché de Brive-la-Gaillarde”.
Liikenneyhteydet

Brive-la-Gaillardesta on rautatieyhteydet Limogesiin, Périgueux’hön, Bordeaux’hon, Clermont-Ferrandiin ja Toulouseen. A20-moottoritie kulkee Briven kautta Limogesista Toulouseen ja tie A89 Bordeaux’hon.
Noin 13 kilometriä Brivestä etelään sijaitsee Brive–Souillacin lentokenttä, viralliselta nimeltään Aéroport de Brive – Vallée de la Dordogne. Sieltä on ympäri vuoden lentoja Pariisin Orlyyn ja London City Airport -kentälle Lontooseen.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Brive-la-Gaillarde & en:Brive-la-Gaillarde
Käännös suomeksi
Ik Tsarŋ

| Ик Царң  Большой Царын |
| --- | --- |
Valtio:  Venäjä
Tasavalta:  Kalmukia
Piiri:  Oktjabrin piiri
Hallinto:  
 – Asutustyyppi:  Kylä
 – Hallinnon tyyppi:  Kylä
Väkiluku (2002):  5 070
Aikavyöhyke:  UTC+3
 – Kesäaika:  UTC+4
 Oktjabrin piirin hallinnollinen keskus 
Infobox OKVirheellinen NIMI-arvo: 
Ik Tsarŋ (kalmukiksi Ик Царң, ven. Большой Царын, Bolšoi Tsaryn) on kylä Oktjabrin piirissä Kalmukian eteläosassa Venäjällä. Se sijaitsee 276 kilometriä tasavallan pääkaupungista Elistasta koilliseen. Vuonna 2002 Ik Tsarŋissa oli 5 070 asukasta. Ik Tsarŋ on Oktjabrin piirin hallinnollinen keskus.
Honda NSR

Honda NSR on Hondan valmistama kaksitahtinen moottoripyörä. NSR-sarjasta yleisin on Honda NSR 125, jota valmistettiin alkuun myös Italiassa. Moottoripyörää valmistettiin vuosina 1989-2003. Sen korvasi jälkeenpäin Honda CBR 125. Muita NSR-sarjan pyöriä ei ole ollut vapaasti kaupan Suomessa, mutta ne ovat esimerkiksi Japanissa erittäin yleisesti käytettyjä ratapyöriä.
Mallit

Honda NSR 125
Honda NSR 50
Honda NSR 250
Honda NSR 500
Ikaalan Isotalon yksityismuseo

| Ikaalan Isotalon yksityismuseo |
| --- | --- |
Tyyppi:  Kotimuseo
Sijainti:  Välkkiläntie 222, Ikaala
Perustettu:  1957
Koordinaatit:  61°01′16″N, 23°41′49″E
 fiIkaalan Isotalon yksityismuseo 
   
Ikaalan Isotalon yksityismuseo sijaitsee Urjalassa ja se on maalaistalon päärakennus, jonka vanhin osa, pakari, rakennettiin 1700-luvulla savupirtiksi. Isotalon tila on sijainnut samalla paikalla Ikaalan kylässä aina 1500-luvulta asti. Talossa asuttiin aina 1950-luvulle saakka ja museoksi rakennus muutettiin vuonna 1957. Päärakennus on sisustettu 1900-luvun alun tyyliin. Pakarin suureen leivinuuniin mahtui kerralla 32 leipää paistumaan ja katossa saattoi olla kuivumassa yli tuhat leipää 30 vartaassa. Pakarin erikoisuutena on peränurkan kivipermanto, jonka päällä oli mukava pestä talon puuastiat kahdesti viikossa, samassa paikassa tehtiin myös arkipäivän kalja ja juhlapyhien sahti.
Bioaerosolit

Bioaerosolit ovat eloperäisestä aineesta peräisin olevia orgaanisia hiukkasia. Esimerkiksi kasvien ja eliöiden tuotteet, jätökset ja osat kuten siitepölyt, itiöt ja eläinhilse ovat aerosolihiukkasia. Myös jokin elävä kuten virus, punkki tai bakteeri voi olla bioaerosolihiukkanen. Vakavia sairauksia aiheuttavat virukset ja bakteerit voivat myös levitä bioaerosoleina.
Suurin osa bioaerosolihiukkasista luokitellaan karkeiksi eli niiden halkaisija on yli 2,5 µm. Yleensä karkeat hiukkaset tunkeutuvat keuhkoputkiin saakka, mutta ne poistuvat värekarvojen  ja limanerityksen ansiosta tuntien kuluessa.
Bioaerosoleja on lähes kaikkialla ilmassa, mutta vain pieninä pitoisuuksina. Alhaisina pitoisuuksina nämä hiukkaset ovat suurimmalle osalle ihmisistä vaarattomia, mutta suurina pitoisuuksina ne saattavat olla terveysriski. Herkistyneille ihmisille kuten allergisille  henkilöille saattavat jotkin hiukkaset aiheuttaa haittaa, kuten nuhaa ja silmäoireita jo pieninä pitoisuuksina. Myös myrkkyjä  sisältävät hiukkaset ovat haitallisia terveydelle.
Aiheesta muualla

Finto, suomalainen sanasto- ja ontologiapalvelu: Bioaerosolit
CD Aves

Clube Desportivo das Aves (yleensä CD Aves tai vain Aves) on jalkapalloseura Avesin kaupungista. Seura on perustettu marraskuussa 1930. Seura pelaa kaudella 2018–2019 Portugalin korkeimmalla sarjatasolla Primeira Ligassa.
InTime

InTime on tamperelainen yhtye, joka soittaa Astor Piazzollan säveltämää musiikkia. Yhtye voitti kansainvälisen Astor Piazzolla -kilpailun Italiassa vuonna 1994. Ensimmäisen levynsä, nimeltään "Piazzolla InTime", yhtye julkaisi vuonna 1995, toisen, "Chin Chin", vuonna 1997. Kolmas levy kantoi nimeä "Live!" ja neljäs nimeä "Chamber Works". Uusin levy, vuonna 2003 äänitetty ja vuonna 2004 julkaistu "Piazzolla" on ensimmäinen Suomessa äänitetty Superaudio-CD.